《次王公中丞杜若湖泛舟》
明代·乌斯道

百顷风潭一叶舟，神仙李郭镜中浮。从容杜若罗生处，荡漾芙中欲尽头。

茶灶笔床延落景，水云沙鸟汎清秋。可中增观非畴昔，归去山灵似再留。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。